রাষ্ট্রীয় দখলদারিত্বের আচ্ছন্নতামুক্ত চিন্তা হিসাবে ইমতিয়ারের লেখাটা ভালো লাগল। আমারও মনে হয় যে রবীন্দ্রনাথ ও নজরুলের মতো প্রতিভাবানদের প্রতি রাষ্ট্রের স্বীকৃতি তাঁদের মতো প্রতিভাবানদের সৃজনশীলতাকে সৃজনশীল উপায়ে উদ্ঘাটনের ও প্রয়োগের পথে প্রতিবন্ধকতা সৃষ্টি করেছে। তবে এ-কথাও মনে রাখতে হবে যে নজরুলকে খুব সরল সিদ্ধান্তে বাঁধা যাবে না। সেজন্যই 'নজরুলের যদি ইসলামেই আস্থা থাকে, তাহলে কালী-সাধনার প্রেরণা পেলেন কী করে? আর ঘরোয়া জীবনে যদি তিনি কুসংস্কারপ্রবণ ও ভূত-ভীরু হন, তাহলে তাঁর বিপ্লব-বিদ্রোহ মূ [..]